Ένας νεαρός έχασε τη ζωή του από ηλεκτροπληξία τη στιγμή που έκανε γκράφιτι με την παρέα του στον σταθμό ΗΣΑΠ του Θησείου.

Το περιστατικό σημειώθηκε περίπου μισή ώρα μετά τις 7 το απόγευμα.

Σύμφωνα με πληροφορίες, τη στιγμή που ο νεαρός πάτησε στις γραμμές του ηλεκτρικού χτυπήθηκε από το ρεύμα και έχασε ακαριαία τη ζωή του.

Στο σημείο κλήθηκε Πυροσβεστική, άντρες της οποίας απλά παρέδωσαν τη σορό του άτυχου νέου στους τραυματιοφορείς του ΕΚΑΒ, που διαπίστωσαν τον θάνατό του.

Σύμφωνα με τις πρώτες πληροφορίες πρόκειται για έναν 19χρονο Γάλλο.

Προανάκριση για τις συνθήκες κάτω από τις οποίες σημειώθηκε το τραγικό περιστατικό διενεργεί η Αστυνομία.